Crestian Rapin
Crestian Rapin (Clamart, Illa de França, 16 de genièr de 1931 - Agen, 1èr d'agost de 2022) èra un escrivan e lingüista occitan, autor d'un diccionari francés-occitan en sèt volums acabats d'editar en 2013. Èra tanben autor de mantuna traduccion coma per exemple de l'escrivan catalan Jordi Puntí que ne revirèt son roman Pell d'armadillo en francés jol títol Peau de tatou.

Biografia 
Crestian Rapin nasquèt en 1931 a Clamart (Seine) dins una familha gascona que veniá del país de Tonens. Se licencièt en espanhòl e faguèt puèi de professor d'aquesta lenga al licèu d'Agen. Es tanben diplomat de vietnamian de l'Escòla Nacionala de Lengas Orientalas.

Participa activament amb Marcèu Esquieu a l'Escòla Occitana d'Estiu.

Òbras

Diccionaris 
 Diccionari francés-occitan (Agen), ed. Cap e Cap, 1970.
 Diccionari francés-occitan segon lo lengadocian, edicions IEO-IDECO, 1991-2013.

Romans 
 Cants arbitraris, prèmi Jaufre Rudèl (1959).
 Nòvas agenesas (IEO, colleccion A Tots, n° 91, 1986).
 Ego nominor Leo, (edicions deu Gai-Saber, 1996). 
 Lo Libre de M’Orgèn I, roman fantastic, edicions Princi Negre, 1994 (1a ed. 1973).
 Lo Libre de M’Orgèn II, edicions Princi Negre, 2000.

Poesias 
 Poesia 2000, (edicions deu Gai-Saber, 2001).
 A costat del vent, ADEO, quasèrn n° 3.
 Garona, ADEO, quasèrn n° 4
 Poemas d’Agost, prèmi Jaufre Rudèl 2008.

Referéncias 

Escrivan de sciéncia-ficcion‎
Escrivan occitan del sègle XX
Escrivan occitan del sègle XXI
Lingüista occitan
Naissença en 1931
Decès en 2022